1. **KUP KÖZSÉG ÖNKORMÁNYZAT**
2. **KÉPVISELŐ-TESTÜLETE**
3. **8595 Kup Fő utca 76.**
4. ***Szám***: Pk/72/2024.
5. **Jegyzőkönyv**
6. ***Készült***: Kup Község Önkormányzat képviselő-testülete 2024. január 11-én 17.00 órakor megtartott nyilvános testületi ülésről.
7. ***Az ülés helye: Polgármesteri Hivatal***
8. Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás

Ábrahám Tamás

1. Nagy Miklós képviselők (5 fő)
2. (jelenléti iv a jkv. 1. melléklete)
4. Tanácskozási joggal részt vett: Kissné Szántó Mária jegyző

1. A lakosság részéről érdeklődő nem volt.
2. **Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta.
3. (jelenléti iv jkv. 1. melléklete)
5. Javasolta az alábbi napirend elfogadását, a kiküldött meghívóban foglaltaknak megfelelően.
6. ( meghívó a jkv. 2. melléklete)

**Napirend**

1. Pályázat benyújtása a Magyar Falu Program keretében kiírt pályázatra
2. Kötelező felvételt biztosító általános iskolai körzethatár véleményezése
3. Pápai Rendőrkapitányság kapitányságvezetőjének kinevezéséhez támogatás
4. Vadrózsa Német Nemzetiségi Óvoda alapító okiratának módosítása

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Pályázat benyújtása a Magyar Falu Program keretében kiírt pályázatra**

**Előadó:** **Varga Imre polgármester**

**Varga Imre polgármester** szóbeli előterjesztésben ismertette a napirendet: 2023. novemberben kiírásra került ismét a Magyar Falu Program, melynek keretében pályázatok benyújtására nyílt lehetőség. 7 jogcímet tartalmaz a pályázati kiírás, azonban önkormányzatonként egy jogcímre nyújtható be pályázat. A pályázat eredeti benyújtási határideje január 12. volt, de egy héttel január 19-ig meghosszabbították a benyújtási határidőt. Egyeztetésük alapján a polgármesteri hivatal épületének tetőszerkezet felújítására pályáznak. Már korábban is nyújtottak be ebben pályázatot, sajnos sikertelenül. Az épület tetőszerkezete rendkívül rossz állapotban van, a cseréptető elhasználódott, de a fa tetőszerkezet is cserére szorul. Az épület nagyobb esőzéseknél már beázik, a tetőfelújítás rendkivül sürgős lenne, de sajnos saját forrásból megoldani nem tudják. Javasolja a Szanyépszer árajánlatát elfogadni (32.614.465 Ft) A benyújtandó pályázat tartalmazza még az általános költségeket is, mely az összköltség 7 %-áig számolható el. Tetőfelújítás költsége 32.614.465 Ft, az általános költségek 2.400.300 Ft, így a megpályázott összeg 35.014.764 Ft. Kérte a véleményeket, javasolta a pályázat benyújtásának jóváhagyását. (Árajánlat a jkv. 3. melléklete)

A képviselők a javaslattal egyetértettek, a polgármester kérte a szavazást.

Kup község Önkormányzat Képviselő-testület 5 igen szavazattal -ellenszavazat és tartózkodás nélkül – az alábbi határozatot hozta:

**1/2024. (I.11.) KT határozat**

Kup Község Önkormányzat Képviselő-testülete a Magyar Falu Program keretében kiírt MFB/ÖTIFB/2024/ÖTIK kódszámú, „Önkormányzati tulajdonu ingatlanok fejlesztése” című pályázati kiírásra pályázatot nyújt be a többcélú önkormányzati épület (Kup Fő utca 76. 5 hrsz) tetőszerkezetének felújítására. Árajánlatként Szanyépszer Kft (Szany) 32.614.465 Ft összegű árajánlatát fogadja el. A megpályázott összeg (általános költségekkel együtt) 35.014.765 Ft.

A képviselő-testület utasítja a polgármestert, hogy a pályázat határidőben történő benyújtásáról (legkésőbb 2024. január 19.) gondoskodjon.

**Felelős:** polgármester

**Határidő**: 2024. január 19.

**2.) Kötelező felvételt biztosító általános iskolai körzethatár véleményezése**

**Előadó: Varga Imre polgármester**

**Varga Imre polgármester** megállapította, hogy a képviselők a napirend anyagát a meghívóval együtt kézhez kapták. (jkv. 4. melléklete)

Kérte a véleményeket.

Hozzászólás nem volt, a polgármester kérte a képviselőket szavazásra:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**2/2024. (I.11.) KT határozat**

Kup Község Önkormányzat Képviselő-testülete egyetért azzal, hogy Kup község teljes közigazgatási területére vonatkozóan a kötelező felvételt biztosító általános iskola: Kastély Német Nemzetiségi Nyelvoktató Általános Iskola - idegen nyelvű neve: Schloss Deutsche Nationalitätenschule - 8596 Pápakovácsi Fő utca 20.)

A képviselő-testület felkéri a polgármestert, hogy a döntésről a Pápai Tankerületi Központot értesítse.

**Felelős:** polgármester

**Határidő:** 2024. február 15.

**3.) Pápai Rendőrkapitányság kapitányságvezetőjének kinevezéséhez támogatás**

**Előadó: Varga Imre polgármester**

**Varga Imre polgármester** megállapította, hogy a képviselők a Pápai Rendőrkapitányság levelét a meghívóval együtt kézhez kapták. (jkv. 5. melléklete) Javasolta Rausz István rendőrezredes, rendőrségi főtanácsos Pápai Rendőrkapitányság kapitányságvezetővé történő kinevezésének támogatását.

A képviselők a javaslattal egyetértettek.

Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**3/2024. (I.11.) KT határozat**

Kup község Önkormányzat Képviselő-testülete Rausz István rendőrezredes, rendőrségi főtanácsos Pápai Rendőrkapitányság kapitányságvezetővé történő kinevezését támogatja.

Utasítja a képviselő-testület a polgármestert, hogy a döntésről a Pápai Rendőrkapitányságot értesítse.

**Felelős:** polgármester

**Határidő: 2024. február 15.**

**4.) Vadrózsa Német Nemzetiségi Óvoda alapító okiratának módosítása**

**Előadó: Varga Imre polgármester**

**Varga Imre polgármester** szóbeli előterjesztésben elmondta, hogy az óvoda alapító okiratának módosítása vált szükségessé jogszabály változása miatt: az alkalmazottak jogviszonya 2024. január 1-től közalkalmazotti jogviszonyból köznevelési jogviszonnyá változik. Az előterjesztés tartalmazza az indokolást, a módosított alapító okiratot (jkv. 6. melléklete) Kéri a véleményeket, javasolja a módosítás elfogadását.

Hozzászólás nem volt, a polgármester kérte a szavazást a módosító okirat és az alapító okirat egységes szerkezetének elfogadására:

Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**4/2024. (I.11.) KT határozat**

Kup község Önkormányzat Képviselő-testülete a Vadrózsa Német Nemzetiségi Óvoda Alapító okiratának módosítását és egységes szerkezetét az előterjesztés szerint elfogadja.

Utasítja a polgármestert, hogy a módosítás átvezetésre a módosító okiratot a Magyar Államkincstár részére küldje meg.

**Felelős:** polgármester

**Határidő: 2024. február 5.**

(alapító okirat módosítása és egységes szerkezete a jkv. 7. melléklete)

Több napirend, hozzászólás nem volt, a polgármester a képviselő-testület ülését 18.30 órakor bezárta.

K.m.f.

2. Varga Imre Kissné Szántó Mária
3. polgármester jegyző